Na podlagi šestega odstavka 112. člena Pravil obveznega zdravstvenega zavarovanja (Uradni list RS, št. 30/03 - prečiščeno besedilo, 35/03 - popr., 78/03, 84/04, 44/05, 86/06, 90/06 - popr., 64/07, 33/08, 71/09, 7/09, 88/09, 30/11, 49/12, 106/12, 99/13 – ZSVarPre-C, 25/14, 85/14 in 64/18) in sklepa Upravnega odbora Zavoda za zdravstveno zavarovanje Slovenije številka 9001-6/2019-DI/16 z dne 17.4.2019, je generalni direktor Zavoda za zdravstveno zavarovanje Slovenije sprejel

**Sklep o določitvi cen standardnih materialov**

**za zobozdravstvene storitve**

1. člen

Standardna zlitina, ki jo zagotavlja obvezno zdravstveno zavarovanje za vlite zalivke je zlatopaladijeva zlitina, za prevleke, mostičke ter nazidke z zatičkom ali koreninske kapice z zatičkom je srebropaladijeva zlitina, za dvojne prevleke je žlahtna zlitine, ki je najcenejša na tržišču.

1. člen

Cene standardne zlitine iz 1. člena, ki jih lahko zaračunajo izvajalci Zavodu (vključno z DDV) znašajo:

* vlita zalivka - zlatopaladijeva zlitina 36,60 evra za gram,
* prevleka in mostiček – srebropaladijeva zlitina 25,01 evra za gram,
* dvojna prevleka – žlahtna zlitina 42,70 evra za gram,
* nadzidek z zatičkom ali koreninska kapica z zatičkom – srebropaladijeva zlitina 25,01 evra za gram.

Pri tem izvajalci lahko zaračunajo Zavodu 2 grama srebropaladijeva zlitine po členu, 4 grame žlahtne zlitine po konusni ali teleskopski prevleki (zunanja in notranja) oziroma 1 gram žlahtne zlitine po galvansko izdelani zunanji prevleki.

1. člen

Ta sklep velja in se uporablja za protetična dela, ki jih izvajalci obračunajo Zavodu od 1. 2. 2020 dalje. S pričetkom veljavnosti tega sklepa preneha veljati sklep št. 020-1/2019-DI/21 z dne, 29. 7. 2019.

Številka: 020-1/2020-DI/3

Ljubljana, 22. 1. 2020

Marjan Sušelj

generalni direktor

**Obrazložitev**

Pravila obveznega zdravstvenega zavarovanja v 4., 5., 7. in 8. točki prvega odstavka 112. člena določajo, da je standardni material v zobozdravstveni dejavnosti najcenejša zlitina, ki je na slovenskem trgu, in sicer:

* srebropaladijeva zlitina za prevleke, mostičke ter nazidke z zatičkom ali koreninske kapice z zatičkom,
* zlatopaladijeva zlitina za vlite zalivke,
* žlahtna zlitina za dvojne prevleke.

Pri tem šteje za standard 2 grama srebropaladijeve zlitine po členu, 4 grame žlahtne zlitine po konusni ali teleskopski prevleki (zunanja in notranja) oziroma 1 gram žlahtne zlitine po galvansko izdelani zunanji prevleki.

Na podlagi cen posameznih kovin, ki sestavljajo cene dentalnih zlitin je generalni direktor dne 29. 7. 2019 s sklepom št. 020-1/2019-DI/21 določil ceno najcenejše srebropaladijeve zlitine v višini 19,82 evrov za gram, zlatopaladijeve zlitine v višini 29,13 evrov za gram in žlahtne zlitine v višini 34,06 evrov za gram.

Primerjava cen surovin julij 2019 in januar 2020 kaže, da so se cene paladija, srebra in zlata povišale:

|  |  |  |  |
| --- | --- | --- | --- |
|  | 9.7.2019 | 21.1.2020 | indeks |
| kovina | eur/g | eur/g |  |
| zlato (Au) | 39,9612 | 44,9446 | 112% |
| paladij (Pd) | 44,6355 | 72,4042 | 162% |
| srebro (Ag) | 0,432 | 0,521 | 121% |

Največji vpliv na ceno srebropaladijeve zlitine ima paladij, ki je na gram kovine najdražji in katerega cena se je, glede na cene ob zadnji spremembi cene srebropaladijeve zlitine povišala za 62 %, zato strokovna služba Zavoda predlaga spremembo te standardne cene in sicer, na 25,01 evrov za gram.

Zaradi dviga cene zlata (za 12 %) in srebra (za 21 %), ki imata največji vpliv na ceno zlatopaladijeve zlitine in žlahtne zlitine, strokovna služba ZZZS predlaga tudi spremembo standardne cene za zlatopaladijevo zlitino, in sicer na 36,60 evrov na gram in za žlahtno zlitino na 42,70 evrov na gram.

Pripravila:

Sabina Poznič Verk

Svetovalka področja I

|  |  |  |
| --- | --- | --- |
|  |  |  |